CELEX: 62019TN0265
Language: sl
Date: 2019-04-19 00:00:00
Title: Zadeva T-265/19: Tožba, vložena 19. aprila 2019 – Italija/Komisija

17.6.2019   
            
            
               SL
            
            
               Uradni list Evropske unije
            
            
               C 206/95
            
         
      Tožba, vložena 19. aprila 2019 – Italija/Komisija
      (Zadeva T-265/19)
      (2019/C 206/84)
      Jezik postopka: italijanščina
      
         Stranki
      
      
         Tožeča stranka: Italijanska republika (zastopniki: R. Guizzi, A. Giordano in G. Palmieri, avvocati dello stato)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj Izvedbeni sklep Komisije C (2019) 869 z dne 12. februarja 2019 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije, ki je bil notificiran 13. februarja 2019, razglasi za ničen v delu, na katerega se nanaša ta tožba.
      
         Tožbeni razlogi in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  V okviru prvega tožbenega razloga se sklicuje na PREISKAVO CEB/2017/067/IT in trdi, da je prišlo do kršitve Uredbe Sveta (ES) št. 1258/1999 z dne 17. maja 1999 o financiranju skupne kmetijske politike (UL, posebna izdaja v slovenščini, poglavje 3, zvezek 25, str. 414), zlasti njenega člena 2(2), Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (UL 2005, L 209, str. 1), zlasti njenega člena 31(2), in Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (EC) No 814/2000, (ES) št. 1290/2005 in (ES) št. 485/2008 (UL 2013, L 347, str. 549).
                  
                              —
                           
                           
                              V zvezi s tem se tožeča stranka poleg tega sklicuje na kršitev člena 5(4) Pogodbe o Evropski uniji, kakor je bila spremenjena z Lizbonsko pogodbo z dne 12. decembra 2007, ter načel sorazmernosti in zaupanja v pravo.
                           
                        
                              —
                           
                           
                              Tožeča stranka se nazadnje sklicuje na zlorabo pooblastil in na bistveno kršitev postopka z vidika pomanjkljive obrazložitve.
                           
                        
            
                  2.
               
               
                  V okviru drugega tožbenega razloga se tožeča stranka sklicuje na PREISKAVO FA/2008/067/IT in trdi, da je prišlo do kršitve Uredbe (ES) št. 1258/1999 in Uredbe (ES) št. 1290/2005, pa tudi do kršitve člena 5 Pogodbe o Evropski uniji.
                  
                              —
                           
                           
                              Italijanska republika se torej sklicuje na prekoračitev pooblastil, na bistveno kršitev postopka z vidika pomanjkljive obrazložitve in, nazadnje, na kršitev načel sorazmernosti in zaupanja v pravo.